ભારતના બંધારણના ઘડવૈયા બાબા સાહેબ આંબેડકરની જન્મજયતિ આવતીકાલે મનાવવામાં આવનાર છે. આંબેડકરની જન્મજયંતિ પહેલા જ દેશના મોટા ભાગના રાજ્યોમાં સઘન સુરક્ષા વ્યવસ્થા ગોઠવી દેવામાં આવી છે. હાલમાં બંધ દરમિયાન વ્યાપક હિંસા થઇ હતી. જેમાં ૧૩ લોકોના મોત થયા હતા. સેંકડો લોકો ઘાયલ થયા હતા. ૨૦૦થી વધારે લોકો ઘાયલ થયા હતા. સુપ્રીમ કોર્ટના એસસી અને એસટી સાથે સંબંધિત ચુકાદા સામેના વિરોધમાં બીજી એપ્રિલના દિવસે ભારત બંધ દરમિયાન વ્યાપક હિંસા ભડકી ઉઠી હતી જેમાં ૧૩થી પણ વધુ લોકોના મોત થયા હતા. સંપત્તિને વ્યાપક નુકસાન પણ થયું હતું. સંચારબંધી લાગૂ કરવામાં આવી હતી. બીજી એપ્રિલ બાદ સોશિયલ મિડિયા ઉપર અપાયેલા ૧૦મીના બંધને લઇને પણ હિંસા ભડકી ઉઠી હતી જેમાં અનેક જગ્યાઓએ ઝપાઝપી થઇ હતી. અનેક જગ્યાઓએ બાબાસાહેબ આંબેડકરની પ્રતિમાને તોડીપાડવામાં આવી હતી. ગૃહમંત્રાલય દ્વારા પહેલાથી જ બાબાસાહેબ આંબેડકરની જન્મજ્યંતિને લઇને રાજ્ય સરકારોને જરૂરી ચેતવણી આપી દીધી છે.